Rönnin Kesäteatteri: POKKA PITÄÄ
2026-07-26 17:00 - 19:00 (Europe/Helsinki)
Perustuu supersuosittuun tv-sarjaan!

Emmet aloittaa yhdessä siskonsa Lizin kanssa uuden teatteriproduktion harjoitukset. Rauhallinen alku saa kuitenkin nopeasti uusia sävyjä, kun mukaan ilmestyvät Emmetin naapurin värikkäät sukulaiset Daisy ja Rose sekä Daisyn puoliso Onslow. Myös arvoituksellinen herra Milson löytää tiensä osaksi teatteriseurueen touhuja.

Kaikki vaikuttaa sujuvan, kunnes paikalle saapuu kutsumatta seurapiirien itseoikeutettu tähti, joka päättää ottaa näytelmän pääroolin haltuunsa vastalauseista piittaamatta. Kyseessä on tietenkin Hyacinth Bucket – tai kuten hän itse asian ilmaisee, “Bouquet” (bukee).

Hyacinthin astuminen estradille asettaa Emmetin taiteelliset haaveet koetukselle ja vie ohjaajan hermot äärirajoille. Edessä on nopeita käänteitä, jatkuvia yllätyksiä ja hyväntuulista, hersyvää komediaa koko illaksi!

Käsikirjoitus: Roy ClarkeSuomennos: Joel ElsteläOhjaus: Anne Helminen

Lisätiedot ja lipunmyynti Rönnin Kesäteatterin sivuilta!

Rönnin Kesäteatteri
